Pinetown-ongeluk: Trokbestuurder pleit dalk vandag | Maroela Media
May gaan na verwagting skuldig pleit op 24 aanklagte van strafbare manslag.
Tydens sy vorige hofverskyning het staatsaanklaer Alistair Walters aan die hof bevestig ŉ ooreenkoms is met May se regspan aangegaan waarvolgens hy op 10 Oktober sal skuldig pleit. Sy regspan sal ook die finale dokumentasie oor sy pleitooreenkoms indien.
Louis Barnard, May se regsverteenwoordiger, het ook in daardie stadium gesê ŉ ooreenkoms is in beginsel bereik.
May se vragmotor het op 5 September, tydens spitsverkeer, vier minibustaxi’s en twee motors getref. Altesaam 22 mense is op die toneel dood en twee het later in die hospitaal aan hul beserings beswyk. ŉ Video van die voorval het groot reaksie uitgelok en die video is intussen reeds byna 1 miljoen keer op YouTube gekyk. Die video volg onderaan die berig.
Hy is sedert die ongeluk in aanhouding en is op twee vorige geleenthede borgtog geweier. Hy is aanvanklik van moord aangekla, maar dit is later na strafbare manslag verander.
Twee uitlanders gevonnis oor renosterstropery
Drie in hof vir moord op DA-navorser